Εθνοσυνέλευση (Νιγηρία)

Η **Εθνοσυνέλευση της Ομοσπονδιακής Δημοκρατίας της Νιγηρίας** είναι ένα διθάλαμο νομοθετικό σώμα που ιδρύθηκε σύμφωνα με το άρθρο 4 του Σύνταγμα της Νιγηρίας. Το άρθρο 4 του Συντάγματος της Νιγηρίας αναφέρει ότι: «Η νομοθετική εξουσία της Ομοσπονδιακής Δημοκρατίας της Νιγηρίας ανατίθεται στην Εθνοσυνέλευση της Ομοσπονδίας, η οποία απαρτίζεται από Γερουσία και Βουλή των Αντιπροσώπων».. Το σώμα αποτελείται από 109 μέλη της Γερουσίας και 360 μέλη από τη Βουλή των Αντιπροσώπων· υπάρχουν τρεις γερουσιαστές από κάθε μία από τις Πολιτείες της Νιγηρίας, καθώς και ένας γερουσιαστής που εκπροσωπεί την Ομοσπονδιακή Πρωτεύουσα Περιοχή, ενώ στη Βουλή των Αντιπροσώπων εφαρμόζεται το εκλογικό σύστημα της εκλογής με σχετική πλειοψηφία σε μονοεδρικές εκλογικές περιφέρειες.

## Ηγεσία
Το άρθρο 50 του Συντάγματος της Νιγηρίας προβλέπει τον Πρόεδρο της Γερουσίας και τον Πρόεδρο της Βουλής των Αντιπροσώπων ως επικεφαλής των αντίστοιχων σωμάτων. Το άρθρο 53 αναφέρει: «Σε οποιαδήποτε κοινή συνεδρίαση της Γερουσίας και της Βουλής των Αντιπροσώπων, προεδρεύει ο Πρόεδρος της Γερουσίας και, ελλείψει αυτού, ο Πρόεδρος της Βουλής των Αντιπροσώπων.» Ο σημερινός Πρόεδρος της Γερουσίας είναι ο Γκόντσγουιλ Ακπάμπιο και Πρόεδρος της Βουλής είναι ο Ταζουντίν Αμπάς. Και οι δύο ανέλαβαν καθήκοντα στις 13 Ιουνίου 2023.

## Αρμοδιότητες
Το Σύνταγμα της Νιγηρίας του 1999 παραχωρεί στην  Εθνοσυνέλευση εξουσία επί του εθνικού ταμείου της Νιγηρίας και ζητημάτων που αφορούν την κήρυξη πολέμου με άλλη χώρα. Το σώμα επίσης ρυθμίζει τη λειτουργία του Προέδρου της Δημοκρατίας. Από την αποκατάσταση της δημοκρατικής διακυβέρνησης το 1999, το Συμβούλιο βρίσκεται, κατά κοινή ομολογία, σε μια «φάση εκμάθησης» που έχει οδηγήσει στην εκλογή και αποπομπή πολλών προέδρων της Γερουσίας, σε κατηγορίες για διαφθορά, αργή ψήφιση νομοσχεδίων από βουλευτές και στη δημιουργία αναποτελεσματικών επιτροπών που εξυπηρετούν διάφορα συμφέροντα.

Παρά το γεγονός ότι τότε το Λαϊκό Δημοκρατικό Κόμμα (PDP) είχε πλειοψηφία άνω των δύο τρίτων, η κυβέρνηση του Γκούντλακ Τζόναθαν και η Εθνοσυνέλευση είναι γνωστά περισσότερο για τις διαφωνίες τους παρά για τη συνεργασία τους. Αν και το Συμβούλιο έχει κάνει ισχυρές και συχνά δημοφιλείς προσπάθειες να επιβάλει την εξουσία και την ανεξαρτησία του έναντι της εκτελεστικής εξουσίας, εξακολουθεί να αντιμετωπίζεται αρνητικά από τα μέσα ενημέρωσης και μεγάλο μέρος του νιγηριανού λαού. Η διάρκεια της θητείας της Εθνοσυνέλευσης δεν υπερβαίνει τα τέσσερα έτη, μετά τα οποία ο πρόεδρος οφείλει να την διαλύσει και να συγκαλέσει νέα συνεδρίαση.

Η Γερουσία διαθέτει την αποκλειστική εξουσία να καθαίρει δικαστές και άλλα υψηλόβαθμα στελέχη της εκτελεστικής εξουσίας, περιλαμβανομένου του ομοσπονδιακού γενικού επιθεωρητή και των μελών των εκλογικών και δημοσιονομικών επιτροπών. Αυτή η εξουσία, ωστόσο, προϋποθέτει προηγούμενο αίτημα του προέδρου. Η Γερουσία επίσης επικυρώνει τους διορισμούς του προέδρου σε θέσεις ανώτερων διπλωματών, μελών του υπουργικού συμβουλίου, του ομοσπονδιακού δικαστικού σώματος και ανεξάρτητων ομοσπονδιακών επιτροπών.

Πριν οποιοδήποτε νομοσχέδιο καταστεί νόμος, πρέπει να εγκριθεί και από τη Βουλή και από τη Γερουσία και να λάβει την υπογραφή του προέδρου. Σε περίπτωση που ο πρόεδρος καθυστερήσει ή αρνηθεί την υπογραφή (βέτο), η Εθνοσυνέλευση μπορεί να ψηφίσει το νομοσχέδιο με πλειοψηφία δύο τρίτων και να παρακάμψει το βέτο, χωρίς να απαιτείται πλέον η προεδρική συγκατάθεση.

Το Εθνικό Ινστιτούτο Νομοθετικών Σπουδών (NILS) αποτελεί όργανο του Εθνικού Συμβουλίου που ιδρύθηκε με Νόμο του Κοινοβουλίου. Ο πρώην πρόεδρος Τζόναθαν υπέγραψε σε νόμο την Πράξη του 2011 για το Ινστιτούτο Νομοθετικών Σπουδών στις 2 Μαρτίου 2011, κατόπιν ψήφισής της από τη Γερουσία και τη Βουλή των Αντιπροσώπων. Το NILS οικοδομήθηκε πάνω στις επιτυχίες του Προγράμματος Πολιτικής Ανάλυσης και Έρευνας, το οποίο ιδρύθηκε το 2003 ως ίδρυμα ανάπτυξης ικανοτήτων για το Εθνικό Συμβούλιο, με τη χρηματοδοτική στήριξη του Ιδρύματος Ανάπτυξης Ικανοτήτων της Αφρικής. Ο βασικός σκοπός του NILS είναι η παροχή υψηλού επιπέδου επιστημονικής και επαγγελματικής έρευνας, πολιτικής ανάλυσης, εκπαίδευσης, τεκμηρίωσης και υποστήριξης για τη δημοκρατική διακυβέρνηση και τις νομοθετικές διαδικασίες. Οι λειτουργίες του NILS είναι παρόμοιες με τις υπηρεσίες που παρέχονται στο Κογκρέσο των ΗΠΑ από την Υπηρεσία Έρευνας του Κογκρέσου, το Γραφείο Προϋπολογισμού του Κογκρέσου και τη Βιβλιοθήκη του Κογκρέσου, αν και σε μικρότερη κλίμακα, καθώς το ινστιτούτο μόλις είχε ιδρυθεί. Το ινστιτούτο έχει πλέον μετονομαστεί σε Εθνικό Ινστιτούτο Νομοθετικών και Δημοκρατικών Σπουδών, έπειτα από τροποποίηση του νόμου που το ίδρυσε.

## Πρόεδροι των δυο σωμάτων της Εθνοσυνέλευσης

### Πρόεδροι της Γερουσίας
Την περίοδο της διακυβέρνησης από το στρατό, η Γερουσία δε λειτούργησε. Αυτές οι περίοδοι είναι: 1966-1979, 1983-1992 και 1993-1999. 

### Πρόεδροι της Βουλής των Αντιπροσώπων
Την περίοδο της διακυβέρνησης από το στρατό, η Βουλή δε λειτούργησε. Αυτές οι περίοδοι είναι: 1966-1979, 1983-1992 και 1993-1999. 

## Παραπομπές


## Πηγές

* 
* 
* 
* 
* 
* 
* 
* 
* 
* 
* 

## Εξωτερικοί σύνδεσμοι
* 

Νιγηρια